স্যান্ডউইচ

স্যান্ডউইচ এমন একটি খাবার, যা সাধারণত শাকসবজি, পনিরের ফালি বা মাংস দিয়ে তৈরি করা হয়। পাউরুটির টুকরোর উপরে বা ভেতরে উপকরণগুলি পুর হিসাবে দেওয়া হয় এবং পাউরুটি উপকরণগুলির ধারক বা মোড়ক হিসাবে থাকে। পশ্চিমা বিশ্বে হাতে বহনযোগ্য জলখাবার হিসাবে স্যান্ডউইচের ব্যুৎপত্তি হয়েছিল, যদিও সময়ের সাথে সাথে বর্তমানে খাবারটি বিশ্বব্যাপী প্রচলিত রয়েছে। প্রতিবছর ৩'রা নভেম্বরকে জাতীয় স্যান্ডউইচ দিবস হিসাবে গণ্য করা হয়।

স্যান্ডউইচ মধ্যাহ্নভোজের জন্য একটি জনপ্রিয় খাবার, যা কাজের বিরতিতে, স্কুলের টিফিনে বা বনভোজনে মধ্যাহ্নভোজনের অংশ হিসাবে খাওয়া হয়। পাউরুটি সাধাসিধেও হতে পারে কিংবা এর স্বাদ এবং সৌন্দর্য বাড়ানোর জন্য মেয়োনেজ বা সরিষার মতো মশালের প্রলেপ দেওয়া হতে পারে। বাড়িতে তৈরি করার পাশাপাশি রেস্তোঁরাগুলিতেও স্যান্ডউইচ ব্যাপকভাবে বিক্রি হয়। খাবারটি গরম বা ঠান্ডা পরিবেশন করা যেতে পারে। এছাড়াও মিষ্টি স্যান্ডউইচ, যেমন চিনাবাদামের মাখন এবং জেলি দিয়ে তৈরি স্যান্ডউইচ'ও রয়েছে।

স্যান্ডউইচের নামকরণ করা হয়েছিল এর অনুমিত উদ্ভাবক ইংল্যান্ডের স্যান্ডউইচের ৪র্থ আর্ল জন মন্টাগু'র সাথে মিলিয়ে।What's Cooking America, Sandwiches, History of Sandwiches. 2 February 2007. ওয়াল স্ট্রিট জার্নাল খাবারটিকে ব্রিটেনের "সুভোজনবিদ্যায় সবচেয়ে বড় অবদান" হিসাবে বর্ণনা করেছে।

 ইতিহাস 
পাউরুটির ফালি ব্যবহার করে স্যান্ডউইচের যে আধুনিক ধারণাটি, তা ১৮ শতকের ইউরোপে উদ্দিষ্ট হয়েছিল। তবে পাউরুটি বা তার সদৃশ উপকরণ ব্যবহার করে কোনো খাবারের নিচে (বা তার নিচে এবং উপরে) মুড়িয়ে রাখা বা অন্য কোনো ধরনের খাবার আবৃত করে রাখা ১৮ শতকেরও পূর্বেকার সময়ের আভাস দেয় এবং এটি বিশ্বব্যাপী অসংখ্য বহু পুরোনো সংস্কৃতিতেও পাওয়া যায়।

মার্কিন যুক্তরাষ্ট্রে স্যান্ডউইচ প্রথমে নৈশভোজ হিসাবে খাওয়ার প্রচলন শুরু হয়েছিল। বিংশ শতাব্দীর গোড়ার দিকে পাউরুটি আমেরিকান খাদ্যতালিকায় একটি প্রধান উপকরণ হয়ে উঠায় স্যান্ডউইচ'ও ব্যাপক জনপ্রিয়তা লাভ করে।Encyclopedia of Food and Culture, Solomon H. Katz, editor (Charles Scribner's Sons: New York) 2003

 প্রকারভেদ 
 বিএলটি
 চিজ স্যান্ডউইচ
 ক্লাব স্যান্ডউইচ
 ডাগউড
 ফ্রেঞ্চ ডিপ
 হ্যামবার্গার
 চিজবার্গার
 মন্টি ক্রিস্টো
 মাফুলেটা
 শর্মা
 প্যাস্ট্রামি অন রাই
 পিনাট বাটার এবং জেলি স্যান্ডউইচ
 চিজস্টেক
 ডোনার
 পিলগ্রিম
 পো'বয়
 রূবেন
 স্লোপি জো
 সাবমেরিন

 চিত্রশালা 

 তথ্যসূত্র 

 বহিঃসংযোগ 

বিষয়শ্রেণী:স্যান্ডউইচ
বিষয়শ্রেণী:খাদ্যের ধরন
বিষয়শ্রেণী:বৈশ্বিক রন্ধনশৈলী
বিষয়শ্রেণী:পথখাবার
বিষয়শ্রেণী:ঝটপট খাবার
বিষয়শ্রেণী:ব্রিটিশ রন্ধনশৈলী
বিষয়শ্রেণী:মার্কিন রন্ধনশৈলী